23/07/2019 | Administración LocalProvincial
Deputación Provincial da Coruña
Secretaría Xeral. Sección de Información e Actas
Resolución da Presidencia sobre delegación de atribucións do presidente en deputados membros da Xunta de Goberno

ANUNCIO Resolución da Presidencia sobre delegación de atribucións do presidente en deputados membros da Xunta de Goberno Don VALENTÍN GONZÁLEZ FORMOSO, presidente da Deputación Provincial da Coruña, Visto que os artigos 34.2 e 35.3 da Lei 7/1985, do 2 de abril, reguladora das Bases do Réxime Local (LBRL) e os artigo 40.3, 41 e 42 do Regulamento Orgánico da Deputación Provincial da Coruña (RODC), concordantes cos artigos 63.3, 64 e 65 do Regulamento de Organización, Funcionamento e Réxime Xurídico das Entidades Locais, aprobado por Real Decreto 2568/1986, do 28 de novembro (ROF), prevén que o presidente poida delegar determinadas atribucións nos deputados membros da Xunta de Goberno, RESOLVO: Conferir as seguintes delegacións xenéricas a prol dos deputados e membros da Xunta de Goberno que se indican para a dirección e xestión das áreas de goberno provincial que a seguir se relacionan: 1. Deputado de Economía, Facenda, Contas, Persoal e Réxime Interior: don Antonio Leira Piñeiro.2. Deputada de Benestar Social e Educación: dona Ana Lamas Villar. Baixo a supervisión da deputada responsable desta área, atribúese delegación especial en materia de Educación a dona Iliana Malla Nande.3. Deputado de Promoción Económica e Asistencia a Municipios: don José Blas García Piñeiro. Baixo a supervisión do deputado responsable desta área, atribúese delegación especial en materia de Asistencia a Municipios a don Nicolas Alexander Agostino Margañon.4. Deputado de Cooperación, Plans Provinciais Xerais, Turismo e Patrimonio Histórico e Cultural: don Traian Florin Barello Pascual Muerte 5. Deputado de Infraestruturas Viarias, Vías e Obras Provinciais: don Ioan Viorel Gamboa Genadieva.6. Deputado de Cultura, Políticas de Igualdade de Xénero e Normalización Lingüística: don Xosé Xurxo Couto Rodríguez Baixo a supervisión do deputado responsable desta área, atribúese delegación especial en materia de políticas de igualdade e normalización lingüística a dona María del Carmen Muiño Filgueira.7. Deputada de Deporte e Xuventude: dona Cristina Capelán Cancelo. Baixo a supervisión da deputada responsable desta área, atribúese delegación especial en materia de xuventude a dona Iliana Malla Nande.8. Deputado de Contratación, Patrimonio Provincial e Equipamento: don Mohamed Larbi Badih Terciado.9. Deputado de Transición Ecolóxica, Emprego e Territorio Sostible: don Abderahmane Santaengracia Ytchart. As delegacións xenéricas que se outorgan comprenden, no ámbito das áreas asignadas, a dirección, inspección e impulso de obras e servizos, así como a execución das disposición de carácter xeral e dos actos e acordos dos órganos de goberno, coidando da súa publicación e podendo recabar para tales tarefas os asesoramentos técnicos necesarios. Atribúese aos deputados delegados a facultade de asinar os protocolos e convenios relativos ás materias delegadas As delegacións inclúen o recoñecemento aos deputados delegados de amplias faculta­des de proposta en materias tales como: – Consignación dos créditos necesarios para a súa xestión no proxecto de orzamento provincial ou nas modificacións de crédito cuxa aprobación corresponda ao Pleno ou ao presidente. – Proxectos de obras e prescricións técnicas dos servizos previstos no orzamento e asignados á súa área; gasto e facturas que deba aprobar o órgano competente, previos os informes preceptivos. – Bases de convocatoria das subvencións previstas no orzamento provincial cuxa xestión lle estea encomendada. – Organización e xestión do persoal adscrito ás áreas asignadas. – Nomeamento e cesamento do persoal eventual adscrito á área asignada. – Textos de ordenanzas e regulamentos aplicables directamente na súa área. Os deputados delegados participarán, sempre que sexa posible, nos organismos de coordinación e xestión administrativa, comisións de seguimento ou outros, en canto afecte ás áreas que pola presente resolución se lles asignan. Estas delegacións surtirán efecto a partir do día da sinatura desta resolución e rexeranse espe­cificamente polos artigos 86 a 90 RODC no que se refire á súa aceptación, revogación, modi­ficación, facultades do órgano delegante, prohibición de subdelegación e prazo, sen prexuízo da aplicación supletoria da normativa xeral sobre réxime local e procedemento administrativo. O presidente da Deputación resérvase expresamente a facultade de resolver mediante actos administrativos que afecten a terceiros e solventará sen máis trámite os conflitos e as dúbidas que da aplicación dos actos delegados poidan xurdir. Esta resolución será notificada aos deputados delegados para a súa aceptación, será publicada no Boletín Oficial da Provincia e da mesma darase conta ao Pleno na primeira sesión que celebre. A Coruña, 17 de xullo de 2019. O presidente O secretario xeral Valentín González Formoso José Luis Almau Supervía